Viimsi ülemine tuletorn

Viimsi sihi ülemine tuletorn (ka Viimsi ülemine tulepaak) on tuletorn Harjumaal Viimsi vallas Lubja külas Lubja mäel.

Tuletorni geograafilised koordinaadid on .

Punase raudbetoontorni kõrgus jalamist on 13 meetrit ja tule kõrgus merepinnast on 59 meetrit.

Tuletorn moodustab sihi Viimsi alumise tulepaagiga. Märkide vahekaugus on 1377 meetrit ja sihi asimuut on 83,6°. Siht juhatab meresõitjad läänest Tallinna reidile.

Algne puitkonstruktsiooniga märk valmis 1914. aastal. 1927. aastal asendati see profiilrauast sõrestikpüramiidiga. Praegune tuletorn ehitati 1939. aastal. Torni ülemistel korrustel oli algselt Tallinna lahe äärsete rannakaitsepatareide tulejuhtimis- ja vaatluspost. Tuletorni latern asus torni alumisel kolmandikul, torni ülaossa viidi see pärast Teist maailmasõda.Einberg, T., 2009. Viimsi meremärgid ja sadamad. Viimsi vald 90. Harjumaa: Viimsi vallavalitsus, lk 241.

 Viited 

 Välislingid 


Kategooria:Eesti tuletornid
Kategooria:Viimsi vald
Kategooria:Harju maakonna militaarehitised
Kategooria:Eesti sõjanduse ajalugu